2. ΒΑΣΙΛΙΚΟΝ ΔΙΑΤΑΓΜΑ της 2/4 Οκτ. 1939 (ΦΕΚ Α΄ 422) Περί καθορισμού του είδους των τακτικών εδρών του Πανεπιστημίου Θεσσαλονίκης. Έχοντες υπ’ όψει το άρθρ. 50 (αριθ. 1,2 και 9) του Α.Ν. 1895/1939 «περί οργανισμού του Πανεπιστημίου Θεσσαλονίκης», προτάσει του Ημετέρου επί των Θρησκευμάτων και της Εθνικής Παιδείας Υπουργού, ληφθείση μετά γνώμην των Σχολών του Πανεπιστημίου Θεσσαλονίκης και την υπ’ αριθ., 601 σύμφωνον γνώμην του συμβουλίου Επικρατείας, απεφασίσαμεν και διατάσσομεν: Ορίζομεν το είδος των εδρών του Πανεπιστημίου Θεσσαλονίκης εις τας εν αυτώ Σχολάς ως εξής: Α΄Εις την Φιλοσοφικήν Σχολήν 1.Α΄της Αρχαίας Ελληνικής Φιλολογίας, περιλαμβάνουσαν ερμηνείαν Αρχαίων Ελληνικών κειμένων, διδασκαλίαν της Κριτικής, Ερμηνευτικής και Μετρικής, Εγκυκλοπαιδείαν της Φιλολογίας, ως και ασκήσεις εις το ελληνιστί γράφειν και φιλολογικώς ερευνάν. 2.Β΄της Αρχαίας Ελληνικής Φιλολογίας, περιλαμβάνουσαν ερμηνείαν αρχαίων ελληνικών κειμένων, διδασκαλίαν της Ελληνικής Γραμματολογίας, Παπυρολογίας και Παλαιογραφίας, ασκήσεις εις το ελληνιστί γράφειν και φιλολογικώς ερευνάν. 3.Της Μεσαιωνικής Ελληνικής Φιλολογίας, περιλαμβάνουσα ερμηνείαν Βυζαντινών συγγραφέων, Βυζαντινήν Γραμματολογίαν, Βυζαντινήν Λογοτεχνίαν και Παλαιογραφίαν, σχέσεις της ελληνικής αρχαιότητος προς τον Ελληνισμόν των μέσων αιώνων. 4.Της Νεωτέρας Ελληνικής Φιλολογίας, περιλαμβάνουσαν ερμηνείαν και αισθητικήν ανάλυσιν Νεοελλήνων συγγραφέων, Νεοελληνικήν Γραμματολογίαν, φιλολογικάς σχέσεις της Νέας Ελληνικής Φιλολογίας προς την Αρχαίαν και τας Ευρωπαϊκάς τοιαύτας. 5.Της Λατινικής φιλολογίας, περιλαμβάνουσαν Ερμηνείαν Λατινικών κειμένων, διδασκαλίαν της Λατινικής Γραμματολογίας, Λατινικήν Γραμματικήν, συντακτικόν και Μετρικήν, ασκήσεις εις το λατινιστί γράφειν και φιλολογικώς ερευνάν. 6.Της Γλωσσολογίας, περιλαμβάνουσαν, Γενικήν Γλωσσικήν, ιστορικήν Γραμματικήν της Ελληνικής Γλώσσης, εξέλιξιν από της Αρχαίας Γλώσσης εις την Νεωτέραν, επίδρασιν Ρωμανικών και άλλων γλωσσών. 7.Της Αρχαίας Ιστορίας, περιλαμβάνουσαν Ιστορίαν της Αρχαίας Ελλάδος, Ιστορίαν των Αρχαίων Λαών της Ανατολής, Ιστορίαν των Ρωμαίων, έρευναν, γνώσιν και χρήσιν των ιστορικών πηγών, Ιστορίαν του πολιτισμού των αρχαίων Ελλήνων και Ρωμαίων. 8.Της Βυζαντινής Ιστορίας, περιλαμβάνουσαν Πολιτικήν Ιστορίαν του Βυζαντίου, σχέσεις αυτού προς τους γειτονικούς λαούς, τα κύρια σημεία του Βυζαντινού Πολιτισμού, Ιστορίαν της εν Ελλάδι Φραγκοκρατίας, ασκήσεις εις το ιστορικώς ερευνάν. 9.Της ιστορίας των μέσων και νεωτέρων χρόνων, περιλαμβάνουσαν παγκόσμιον Ιστορίαν των μέσων και νεωτέρων χρόνων. 10.Της Ιστορίας, της νεωτέρας Ελλάδος, περιλαμβάνουσαν την Ιστορίαν της Ελλάδος από του 15ου αιώνος μέχρι των ημερών ημών ημών εν συνδυασμώ προς την Ιστορίαν της Ευρώπης, ιστορίαν των αγώνων της Εθνικής αναγεννήσεως μετ’ ασκήσεων εις το ιστορικώς ερευνάν. 11.Α΄ Της Αρχαιολογίας, περιλαμβάνουσαν την Ιστορίαν της Αρχιτεκτονικής, της Πλαστικής, της Γραφικής κατά  τε τους προϊστορικούς και τους ιστορικούς χρόνους, της Αρχαίας Νομισματικής και Σφραγιδογλυφίας και της Επιγραφικής, Μεθοδολογίαν επεξεργασίας αρχαιολογικών θεμάτων. 12.Β΄ Της Αρχαιολογίας, ομοίου περιεχομένου. 13.Της Βυζαντινής Αρχαιολογίας, περιλαμβάνουσαν Χριστιανικήν και ιδία Βυζαντικήν, ως και Μεσαιωνικήν και Νεωτέραν Τέχνην της Δύσεως. (Αντί για τη σελ. 467) Σελ. 467(α) Τεύχος Ε83-Σελ. 11. Φιλοσοφική Σχολή Πανεπιστημίου Θεσ/νίκης 31.Ε.γ.1-2 14.Της Ιστορίας της Φιλοσοφίας, περιλαμβάνουσαν την Ιστορίαν της Αρχαίας, Μέσης και Νεωτέρας Φιλοσοφίας. 15.Α΄Της φιλοσοφίας, περιλαμβάνουσαν εισαγωγήν εις την Φιλοσοφίαν, θεωρίαν της Γνώσεως, Λογικήν, Ηθικήν, αισθητικήν, Πειραματικήν Ψυχολογίαν και πειραματικάς ασκήσεις (Β.Δ. 751 της 10/ 15 Δεκ. 1964, ΦΕΚ Α΄ 247 και Β.Δ. 59/1965 ΦΕΚ Α΄ 15). 16.Β΄ της Φιλοσοφίας, ομοίου περιεχομένου. 17.Της Παιδαγωγικής, περιλαμβάνουσαν Γενικήν Παιδαγωγικήν, Διδακτικήν, Ιστορίαν της Παιδαγωγικής, Σωματολογίαν του παιδός, Ψυχολογίαν του παιδός, Ψυχολογίαν των ατομικών διαφορών των παίδων, πειραματικάς ασκήσεις. Δια του Π.Δ,. 329 της 29 Απρ./18 Μαΐου 1974 (ΦΕΚ Α΄ 124) ιδρύθη Β΄ τακτική έδρα της παιδαγωγικής, του αυτού περιεχομένου προς την υφισταμένην, ήτις προσονομάζεται Α΄ τακτική έδρα της Παιδαγωγικής. 18.Γ΄Αρχαίας ελληνικής Φιλολογίας με όμοιον περιεχόμενον προς τας Α΄ και Β΄ (Κ.Δ. 20 Μαρτ/9 Απρ. 1942, ΦΕΚ Α΄ 75). 19.(Της θρησκείας των Αρχαίων Ελλήνων, του Ιδιωτικού Βίου αυτών και της Λαογραφίας Κ.Δ. της 20 Μαρτ./9 Απρ. 1942, ΦΕΚ Α.΄75). Μετωνομάσθη δια του Π.Δ. 512 της 8/22 Ιουλ. 1974, (ΦΕΚ Α΄ 208), εις τακτικήν έδραν της Λαογραφίας, έχουσαν ως περιεχόμενον: Εισαγωγή εις την Λαογραφίαν, δημώδη λογοτεχνίαν και λαϊκήν τέχνην, ήθη και έθιμα του Ελληνικού λαού μετ’ ασκήσεως συλλογής και επεξεργασίας λαογραφικής ύλης, εν συναρτήσει προς τα πορίσματα της νεωτέρας Εθνολογίας και Εθνογραφίας. 20.Β΄της Λατινικής Φιλολογίας (Β.Δ. 751 της 10/15 Δεκ. 1964, ΦΕΚ Α΄ 247), ης το περιεχόμενον είναι Ερμηνεία λατινικών κειμένων, διδασκαλία της λατινικής γραμματολογίας, λατινική γραμματική, συντακτικόν και μετρική, ασκήσεις εις το λατινιστί και φιλολογικώς ερευνάν (Β.Δ. 1018 της 2/14 Δεκ. 1966, ΦΕΚ Α΄ 275). 21.Β΄της Νεωτέρας Ελληνικής Φιλολογίας (Β.Δ. 751/1964). Η ανωτέρα έδρα Β της νεωτέρας Φιλολογίας καταργήθηκε και οι Γ και Δ τακτικές έδρες της Νεωτέρας Ελλην. Φιλολογίας μετονομάστηκαν αντίστοιχα σε Β΄ και Γ΄ έδρες από το Π.Δ. 651/ 14-16 Αυγ. 1979 (ΦΕΚ Α΄ 193). 22.Γενικής Ψυχολογίας (Β.Δ. 751/1964). Σελ. 468(α) Τεύχος Ε83-Σελ. 12 Έκτακτοι 1)Ελληνικής και Λατινικής Παλαιογραφίας (Νόμ. 1862/1944). 2)Βυζαντινής Ιστορίας (Νόμ. 1862/1944). 3)Βυζαντινής Φιλολογίας (Νόμ. 1862/1944). 4)Βυζαντινής Τέχνης (Νόμ. 1862/1944). 5)Ιστορίας των Χωρών της χερσονήσου του Αίμου (Άρθρ. 1 Ν.Δ. 3974/1959) ης το περιεχόμενον είναι η Εθνολογία και η Ιστορία των χωρών της Χερσονήσου του Αίμου ως και αι πολιτικαί ,πνευματικαί και γενικώτερον πολιτιστικαί σχέσεις του Ελληνικού λαού μετ’ αυτών (Β.Δ. 119 της 6/12 Μαρτ. 1960 ΦΕΚ Α΄ 28). 6)Νεωτέρας Ελληνικής Φιλολογίας, με περιεχόμενον όμοιον προς την τακτικήν έδραν. (Β.Δ. 574 της 4/18 Αυγ. 1960, ΦΕΚ Α΄ 126). 7)Μεσαιωνικής και Νεωτέρας Τέχνης της Δύσεως με περιεχόμενον την Ιστορίαν της Μεσαιωνικής Τέχνης εν ταις Χώραις της Δυτ. Ευρώπης και την της Νεωτέρας Τέχνης εν τε τη Δύσει και τη Ελλαδι. (Β.Δ. 574 της 4/18 Αυγ. 1960, ΦΕΚΑ΄ 126). 8)Λατινικής Φιλολογίας, με περιεχόμενον την ερμηνείαν Λατινικών κειμένων, διδασκαλίαν της Λατινικής Γραμματολογίας, Λατινικήν Γραμματικήν, Συντακτικόν και Μετρικήν, ασκήσεις εις το Λατινιστί γράφειν και φιλολογικώς ερευνάν. (Β.Δ. 401 της 4/17 Ιουλ. 1963, ΦΕΚ Α΄ 114). 9)Προϊστορικής Αρχαιολογίας.(Β.Δ. 751 της 10/15 Δεκ. 1964, ΦΕΚ Α΄ 247). 10)Γενικής και Συγκριτικής Γραμματολογίας της Νεωτέρας Ευρώπης. (Β.δ. 751/1964), ης το περιεχόμενον είναι: Μελέτη Θεμάτων της συγκριτικής και της γενικής γραμματολογίας (Β.Δ. 1018 της 2/14 Δεκ. 1966 ΦΕΚ Α΄275). 11)Α΄ της Αρχαίας Ελληνικής Φιλολογίας με περιεχόμενον όμοιον προς τας τακτικάς έδρας της Αρχ. Ελλην. Φιλολογίας. (Β.Δ. 574/1960). 12)Β΄ της Αρχαίας Ελλην. Φιλολογίας (Β.Δ. 751/ 1964) 13)Γ΄ της Αρχαίας Ελληνικής Φιλολογίας (Β.Δ. 751/1964). Μετετράπη εις ΣΤ΄ τακτική έδρα Αρχαίας Ελληνικής Φιλολογίας, άνευ μεταβολής τινός του παρ’ αυτή υπηρετούντος πάσης φύσεως προσωπικού, δια του Π.Δ. 308 της 12/19 Μαΐου 1976, ΦΕΚ Α΄ 118). 14)Ρωμαϊκής Ιστορίας, περιλαμβάνουσα την Ιστορίαν των Ρωμαίων, μετ’ ασκήσεων εις την έρευναν και χρήσιν των σχετικών πηγών (Β.Δ. 1027 της 9/22 Δεκ. 1065, ΦΕΚ Α΄ 238). 31.Ε.γ.2 Φιλοσοφική Σχολή Πανεπιστημίου Θεσ/νίκης